
KAUNO R. NEVERONIŲ LOPŠELIO – DARŽELIO 
2023 METŲ VEIKLOS ATASKAITA

VADOVO ŽODIS 

2023 metais Kauno r. Neveronių lopšelis-darželis (toliau – Darželis) visos bendruomenės pastangomis tobulino ugdymo kokybę, taikant ugdymo procese inovatyvius, šiuolaikiškus, į vaiką orientuotus ugdymo metodus ir IKT priemones. Atnaujinta pažangos ir pasiekimų vertinimo sistema. 
Susitelkusi darželio bendruomenė įgyvendino 2023 metų darželio veiklos plane numatytus tikslus. Vykdytos veiklos atliepia vaikų ugdymosi poreikius, yra tikslingos ir veiksmingos. Kuriama fiziškai ir emociškai saugi aplinka, organizuojant veiklas socialiniam ir emociniam ugdymui, aktyvinant sveikatos saugojimo ir stiprinimo įgūdžius.
Siekdami ugdymo proceso kokybės, mokytojai kėlė kvalifikaciją pasiekimų ir pažangos vertinimo, įtraukiojo ugdymo, skaitmeninio raštingumo, bendravimo ir bendradarbiavimo srityse. 100 proc. pedagogų pravedė atviras veiklas kolegoms. Visi pagalbos mokiniui specialistai bei mokytojo padėjėjai siekdami užtikrinti kokybišką pagalbą vaikams išklausė 40 val. mokymus „Mokytojo padėjėjo rengimas: veikla ir ugdymo procesas“. 
Darželis, atsižvelgdamas į mokytojų trūkumą ir siekdamas užtikrinti paslaugų kokybę sudarė sąlygas 3 mokytojams persikvalifikuoti, studijuoti ir įgyti reikiamas kompetencijas. Pasirašytos 2 bendradarbiavimo sutartys „Dėl studentų praktikų atlikimo“ su Kauno kolegija.

MOKYKLOS METINIO VEIKLOS PLANO ĮGYVENDINIMO ANALIZĖ

	Tikslai, uždaviniai
	Atlikti darbai, veiklos rezultatų kiekybiniai ir kokybiniai rodikliai

	1. Tikslas – Visapusiškai tobulinti ugdymo kokybę.


	1.Uždavinys.
Kelti pedagogų, pagalbos vaikui specialistų kvalifikaciją ir kompetenciją
vaikų pažangos vertinimo, įtraukiojo ugdymo, skaitmeninio raštingumo, bendravimo ir bendradarbiavimo  aspektais.
	· „Ikimokyklinio/priešmokyklinio ugdymo organizavimas ir vaiko pasiekimų ir pažangos vertinimas“ pagal kvalifikacijos tobulinimo programą „Ikimokyklinio/priešmokyklinio ugdymo organizavimo ir vaiko pasiekimų ir pažangos vertinimo sistema“. Tęstinis seminaras, vykęs darželyje. Dalyvavo 100 proc. pedagogų. 
· Ilgalaikė programa ,,Tūkstantmečio darželis: įtrauktis, inovacijos, psichologija” 2 val. Seminaras ,,Kaip efektyviai dirbti grupėje su skirtingų poreikių vaikais?” Dalyvavo darželio administracija ir 40 proc. pedagogų.
· „EdTech“ ir „Vedlių“ mokymai. A2 lygio kvalifikacijos tobulinimo programoje „Mokytojų skaitmeninio raštingumo stiprinimas“. Dalyvavo 45 proc. pedagogų.
· Ilgalaikė mokymų programa „Besimokančių darželių tinklas 2022 – 2023 m. m.“ Dalyvavo 80 proc. pedagogų
· 100 proc. pagalbos mokiniui specialistų bei mokytojų padėjėjų (SUP) patobulino žinias seminaruose „Mokytojo padėjėjo rengimas: veikla ir ugdymo procesas“, „Bendradarbiavimo su vaikais, turinčiais emocijų ir elgesio problemų, ypatumai“.
· Pagilintos mokinių pasiekimų ir pažangos vertinimo bei mokinių motyvavimo ir paramos jiems žinios, patobulintos mokytojo profesinės ir bendrosios kompetencijos.
· Darželio organizuota metodinė diena „Kodas žaidime“. Dalyvavo 90 proc. mokytojų.
Kryptingai organizuotas kvalifikacijos kėlimas.

	2.Uždavinys.
Tobulinti ugdymo turinį, siekiant visapusiško vaiko ugdymo.
	· 100 proc. mokytojų pravedė atviras veiklas.
· 68 proc. pedagogų dalyvavo tarptautinėse bei respublikinėse konferencijose.
· 100 proc. pedagogų kartu su ugdytiniais dalyvavo įvairiuose respublikiniuose, rajoniniuose projektuose, konkursuose: respublikiniame ikimokyklinio ir priešmokyklinio amžiaus vaikų, pedagogų ir ugdytinių tėvelių virtualiose kūrybinių darbų parodose „Kalėdinis eglutės žaisliukas“, „Rudeninis lapas“, „Ledo paveikslai”, „Keliu vėliavą Lietuvai”, „Apsaugosiu Tave, Žeme”, „Mūsų dovana tau, Lietuva”, „Draugystė – didžiausias turtas“, „Šviesk, žibinte, kad žemėje būtų šviesu“, „Draugystė širdelėje plazdena“. 
· 40 proc. pedagogų tęsia dalyvavimą respublikiniame virtualiame ikimokyklinio ir priešmokyklinio amžiaus vaikų kūrybiniame projekte „Mano geriausias draugas- Kimochi‘s“: „Socialinių emocinių įgūdžių ugdymas integruojant Kimochis programą“, „Kimochis programos socialinių emocinių įgūdžių ugdymo veiklų rengimas ir vedimas. Kimochis programos galimybės” (II modulis).
· 40 proc. pedagogų dalyvavo respublikiniame virtualaus, kūrybinio ikimokyklinio ir priešmokyklinio ugdymo įstaigų emocinės ir kalbinės raiškos projekte „Mūsų naujieji draugai“.
· Organizuotos trys rajoninės veiklos: kasmetinė Kauno rajono ikimokyklinio ir priešmokyklinio amžiaus vaikų ir jų mokytojų akcija „Sportuojantis darželis. Lanko žaidimų diena.“, skirta Kūno kultūros ir sporto dienai bei foto parodos „Raidelės gamtoje“, „Žiemos delne“.
· 100 proc. pedagogų dalyvavo Kauno r. savivaldybės lyderių laiko 3 pokyčių projekto „Pozityvioji komunikacija ugdymosi rezultatams“ renginiuose.  
· 30 proc. pedagogų su savo ugdytiniais dalyvavo Lietuvos ikimokyklinio ugdymo įstaigų projekte ,,Lietuvos mažųjų žaidynės 2023“.
· Patobulintas vaiko pasiekimų ir pažangos aprašas.
Siekiant visapusiško vaiko ugdymo, tobulėjo ugdymo turinys.

	2. Tikslas  – ugdyti sveikatos stiprinimo ir saugojimo nuostatas, tobulinant sąlygas aktyviai fizinei veiklai ir emocinei kompetencijai lavinti. 

	1.Uždavinys.  
Ugdyti sveikos ir saugios gyvensenos įgūdžius.

	· Lietuvos ikimokyklinio ugdymo įstaigų projektas ,,Lietuvos mažųjų žaidynės 2023“
· Respublikinis ikimokyklinio ir priešmokyklinio ugdymo įstaigų STEAM projektas ,,Sveikatos takeliu”
· Respublikinis ikimokyklinio ir priešmokyklinio ugdymo įstaigų kūrybinis konstrukcijų projektas „Futbolo aikštelė“
· Sveikatingumo rytmetys „STEAM. Prie arbatos puodelio“.
· Lietuvos mažųjų žaidynių finalinis festivalis įstaigoje.
· Akcija, skirta paminėti tarptautinę dieną be automobilio „Rieda ratai rateliukai“
· Akcija, skirta paminėti Kūno kultūros ir sporto dieną „Mažoji mylia – 2023“
· Respublikinė ikimokyklinio ir priešmokyklinio amžiaus vaikų ir jų mokytojų akcija „Sportuojantis darželis. Lauko žaidimų diena“
· Respublikinė ikimokyklinio ugdymo kūno kultūros pedagogų asociacijos akcija „Sportuojantis koridorius“
· Respublikinis ikimokyklinio ugdymo įstaigų kūno kultūros pedagogų asociacijos projektas „Maži ir dideli – sportuojame visi“
· Respublikinis STEAM projektas „Sveikatos takeliu“
· Respublikinis ikimokyklinio ugdymo kūno kultūros pedagogų asociacijos (RIUKKPA) inicijuota akcija „Mažoji mylia – 2023“.
Visų renginių metu vaikai ugdė sveikos ir saugios gyvensenos įgūdžius.

	2.Uždavinys. 
Sukurti sveiką, pozityviais bendruomenės narių santykiais grindžiamą emocinę aplinką.

	· Socialinių emocinių įgūdžių ugdymas integruojant Kimochi programą: „Kimochi programos socialinių emocinių įgūdžių ugdymo veiklų rengimas ir vedimas. Kimochi programos galimybės” (II modulis). Dvi apmokytos pedagogės kiekvienoje grupėje vedė profesionalius užsiėmimus apie emocijas.
· Respublikinis ikimokyklinių įstaigų edukacinis prevencinis projektas -„Muzikos, žodžio ir judesio harmonija. Metų laikai“.
· Neveronių lopšelio-darželio šeimos sporto šventė „Aš, tėtis ir mama-sportuojanti šeima“.
· Kauno r. savivaldybės lyderių laiko 3 pokyčių projekto „Pozityvioji komunikacija ugdymosi rezultatams“ Neveronių lopšelio-darželio kūrybinis projektas „Moliūgėlio nuotaika“.
· Ikimokyklinio ir priešmokyklinio amžiaus vaikų, tėvų ir mokytojų respublikinis kūrybinis projektas „Tu man rūpi“.
· Parengtas darželio lauko edukacinių erdvių aprašas.
· Paruoštos įrengimui teminės lauko edukacinės erdvės.
Ugdydami fizines ir emocines galias, aktyviai dalyvaudami veiklose, vaikai ugdė pozityvumą, bendruomeniškumo jausmą, komandinius įgūdžius. 



VEIKLOS RODIKLIAI

	Rodiklis
	Mokykloje

	Bendras mokinių skaičius
	124

	Iš jų:
	

	Ikimokyklinio ugdymo mokiniai
	124

	Priešmokyklinio ugdymo mokiniai
	-

	Nepatenkintų prašymų skaičius (pirmu pasirinkimu) spalio 1 d.
	7

	Specialiųjų ugdymosi poreikių turinčių mokinių skaičius
	44

	Specialiųjų ugdymosi poreikių turinčių mokinių dalis (proc.)
	35

	Negalią turinčių mokinių dalis nuo mokinių, turinčių specialiųjų ugdymosi poreikių (išskyrus dėl išskirtinių gabumų), ugdomų integruotai mokykloje
	8

	Darbuotojai
	Skirtų etatų skaičius
	Užimtų etatų skaičius
	Darbuotojų skaičius

	Direktorius
	1
	1
	1

	Pavaduotojas ugdymui
	0,5
	0,5
	1

	Pavaduotojas ūkio reikalams (ūkvedys)
	0,5
	0,5
	1

	Ikimokyklinio ugdymo mokytojai
	11,9
	11,9
	11

	Priešmokyklinio ugdymo mokytojai
	-
	-
	-

	Meninio ugdymo mokytojai
	0,6
	0,6
	1

	Nepedagoginiai darbuotojai 
	15,75
	15,75
	17

	Mokytojų, dirbančių pilnu (ir didesniu) etatu, dalis (proc.)
	83 proc.

	Aukštos kvalifikacijos mokytojų (metodininkų ir ekspertų) skaičius
	3

	Aukštos kvalifikacijos mokytojų (metodininkų ir ekspertų) dalis (proc.)
	27 proc.

	KOMENTARAS (apie personalą)
Visi pedagoginiai ir nepedagoginiai etatai yra užimti.
Septyni pedagogai dirba didesniu krūviu, nei 1 etatas. Tai šiek tiek neramina visuotinių epidemijų akivaizdoje.
Vienas darbuotojas (mokytojas), dirbantis grupėje, turintis nepedagoginį bakalauro išsilavinimą, siekia pedagogo kvalifikacijos (mokosi Kauno kolegijoje).

	Švietimo pagalbos specialistai
	Skirtų etatų skaičius
	Užimtų etatų skaičius
	Darbuotojų skaičius

	Logopedas
	1,5
	0,9
	2

	Specialusis pedagogas
	-
	-
	-

	Psichologas 
	0,5
	0,5
	1

	Mokytojo padėjėjai spec. poreikių vaikams
	2,75
	2
	2

	KOMENTARAS (apie švietimo pagalbos specialistus) 
Pagal Kauno r. PPT pažymas, šiais mokslo metais darželyje yra ugdomi 44 specialiųjų poreikių vaikai. Iš jų net 10 vaikų turi didelių ir/arba labai didelių specialiųjų poreikių (dideli raidos arba vaikystės autizmo sutrikimai). Todėl darželiui būtinai reikalingas specialusis pedagogas. 5 vaikams pagal PPT pažymas yra skirtas mokytojo padėjėjas kasdien viso buvimo /ugdymosi grupėje metu. Tačiau mokytojo padėjėjo turime tik 2,75 etato.

	Mokyklos mokymo lėšos (Eur)
	285000,00

	Mokyklos aplinkos lėšos (Eur)
	372306,00

	Mokymo lėšos, tenkančios vienam mokiniui (Eur)
	2298,39

	Aplinkos lėšos, tenkančios vienam mokiniui (Eur)
	3002,47

	Mokymo ir aplinkos lėšos, tenkančios vienam mokiniui (Eur)
	5300,85

	Specialiosios lėšos (tėvų įnašai edukacinėms erdvėms ir paramos lėšos) (Eur)
	66001 (iš jų 9810 tėvų įnašai ugdymo aplinkai)

	Mokymo lėšos, panaudotos mokymo priemonėms įsigyti, tenkančios vienam mokiniui (Eur)
	54,91

	KOMENTARAS (apie lėšas)
Įstaigos lėšos naudotos labai racionaliai ir taupiai. Visi sprendimai derinti su darželio bendruomene bei darželio taryba.




PROBLEMOS IR JŲ SPRENDIMAI

	Eil. Nr. 
	Problema
	Problemai spręsti taikytos priemonės

	Jeigu neišspręsta, kokių tolesnių veiksmų bus imamasi

	1.
	Pedagogų trūkumas
	Į grupę pakviesti dirbti du ne pedagogai. Abu jie studijuoja Kauno kolegijoje Ikimokyklinio ugdymo programą.

